Lisa 3 – Hankeleping

**TALIHOOLDUSE TEOSTAMISE LEPING nr**

**Mulgi Vallavalitsus**, registrikood 77000453, aadressiga Pärnu mnt 30, 69403 Abja-Paluoja linn, Viljandimaa, mida esindab Mulgi valla põhimääruse alusel vallavanem Dmitri Orav (edaspidi Tellija)

ja

………….., registrikood ………., aadress ………….., mida esindab põhikirja alusel juhatuse liige ……….. (edaspidi Täitja),

keda edaspidi nimetatakse eraldi Pool ja koos Pooled, sõlmisid käesoleva talihoolduse teostamise lepingu (edaspidi Leping) alljärgnevas:

1. **LEPINGU ESE JA LEPINGU SÕLMIMISE ALUS**
	1. Lepingu esemeks on Mulgi valla teede ja tänavate talihooldus aastatel 2025-2028 lähtuvalt riigihanke nr 299514 alusdokumentidest ja Lepingust (edaspidi Töö).
	2. Töid osutatakse Mulgi valla territooriumil asuvatel kohalikel- ja erateedel ning platsidel, teed on jagatud 19 eri piirkonnaks.
	3. Piirkondade jaotus pikkustega *(esitatakse vastavalt edukaks tunnistatud pakkumusele)*;

|  |  |  |  |
| --- | --- | --- | --- |
| **Piirkond** | **Piirkonna pikkus kilomeetrites** | **Ühe töötunni maksumus (eurot/h) ilma käibemaksuta** | **Ühe töötunni maksumus (eurot/h) koos käibemaksuga** |
| **1** | 61,7 |   |   |
| **2** | 44,5 |   |   |
| **3** | 25,7 |   |   |
| **4** | 51,1 |   |   |
| **5** | 13,7 |   |   |
| **6** | 39 |   |   |
| **7** | 49 |   |   |
| **8** | 13,5 |   |   |
| **9** | 12,8 |   |   |
| **10** | 16,6 |   |   |
| **11** | 23 |  |  |
| **12** | 11,9 |  |  |
| **13** | 18,8 |  |  |
| **14** | 3,5 |  |  |
| **15** | 14 |  |  |
| **16** | 41,5 |  |  |
| **17** | 51,9 |   |   |
| **18** | 3,2 |  |  |
| **19** | 12,5 |  |  |

* 1. Leping on sõlmitud Tellija poolt läbi viidud riigihanke ,,Mulgi valla teede ja tänavate talihooldus 2025-2028“ (viitenumber 299514) tulemusel Täitja kui edukaks tunnistatud pakkumuse esitanud pakkujaga.
	2. Täitja kinnitab Lepingule allakirjutamisega, et omab Töö osutamiseks vastavaid seadmeid (st iga piirkonna kohta vähemalt ühte (Abja-Paluoja linnas kahte) minimaalselt 100 kW võimsusega ratastraktorit millel on ees lumetõrjesahk ning millel on GPS seade), vahendeid, kvalifitseeritud tööjõudu ning et tal on kogemused Töö osutamiseks.
	3. Täitja kinnitab, et lumetõrjetehnika rikke korral on Täitjal võimalik kasutada asendustehnikat.
	4. Täitja kinnitab, et ta on Lepingu täielikuks nõuetekohaseks täitmiseks piisaval määral tutvunud Töö osutamise kohaga ja riigihanke alusdokumentidega, on võrrelnud neid omavahel ja selgitanud välja kõik vastuolud ja Lepingu eesmärgi saavutamist takistavad asjaolud ning on arvestanud nende kõrvaldamisega seonduvad kulud Lepingu hinda ning on veendunud Lepingu eesmärgi saavutamise võimalikkuses ja Lepinguga endale võetud kohustuse tähtaegses ja nõuetekohases täidetavuses.
1. **LEPINGU HIND JA ARVELDAMISE KORD**
	1. Tellija tasub Täitjale teostatud Töö eest …….. eurot/tund, millele lisandub käibemaks 24% ehk kokku ….. eurot piirkonna ……… eest (edaspidi Tasu).
	2. Maksmise aluseks on Lepingu punktides 8.1.1. ja 8.1.2. toodud esindajate allkirjastatud talihoolduse päevik, mille alusel Täitja esitab e-arve, mis koostatakse kord kalendrikuus.
	3. Töö mõõtühikuks on töötund. Töömaale jõudmist ja sealt lahkumist ei arvestata talihoolduse arvestuse aja sisse.
	4. Tellija tasub Täitjale nõuetekohaselt osutatud Töö eest e-arve alusel hiljemalt neljateistkümne (14) kalendripäeva jooksul selle laekumisest.
2. **POOLTE KOHUSTUSED JA ÕIGUSED**
	1. **Tellija kohustused:**
		1. kindlustama Täitja Töö osutamiseks vajaliku informatsiooniga;
		2. tasuma Lepinguga kooskõlas osutatud Töö eest;
		3. teostama kontrolli Töö kvaliteedi üle;
	2. **Tellijal on õigus:**
		1. nõuda Täitjalt Lepingu tähtaegadest, tingimustest ja tasust kinnipidamist;
		2. keelduda talihoolduse päeviku allkirjastamisest seni kuni kõik avastatud puudused on kõrvaldatud;
		3. koostada Täitja esindaja juuresolekul puuduste kohta kirjalik ülevaatuse akt, kui Täitja edastatud puudusi tähtaegselt ei kõrvalda või ei pea kinni hooldetsükli aegadest;
		4. vähendada kalendrikuus tasumisele kuuluvat summat 200,00 euro võrra iga vastaval kalendrikuul tehtud iga puuduse kirjaliku ülevaatuse akti kohta.
		5. esitada Täitjale telefoni teel pretensioone nõuetele mitte vastava Töö kohta ning nõuda viivitamatult Täitjalt kulul puuduste kõrvaldamist kuid mitte kauem kui 2 tunni jooksul.
	3. **Täitja on kohustatud:**
		1. teostama Töid ja hankima selleks vajaliku tööjõu, töövahendid ja seadmed, et tagada kvaliteetne Töö osutamine;
		2. pidama talihoolduse päevikut, mis sisaldab kuupäevaliselt järgmist infot: tööde teostaja, kasutatud masin, tööde algus ja lõpp, hooldatud teed Navirec vms GPS süsteemi väljavõtte alusel;
		3. tagama Tellija esindajale reaalajas juurdepääsu Täitja poolt lumetõrjeks kasutatavatele masinatele Navirec vms GPS jälgimissüsteemis;
		4. teostama lumetõrjetöid kui lume paksus on üle 10 cm;
		5. teostama lumetõrjetöid kui teed katva sulalume või lörtsi keskmine paksus on üle 6 cm;
		6. eemaldama ristmikel lumevalli kui selle kõrgus ületab 70 cm;
		7. asulates ja õpilasliinidel peavad Tööd olema teostatud hommikul hiljemalt kella 7.00-ks ja õhtul hiljemalt kella 17.00-ks. Muudel teedel 12 h jooksul. Teed peavad olema puhastatud mõlemal suunal;
		8. teostama lumetõrjet viisil, et jalakäijatel oleks tagatud kõnniteelt ettenähtud kohtades vallidest läbipääs sõidutee ületamiseks ning juurdepääs üldkasutatavatele kohtadele;
		9. piirkondades, kus teostatakse ka kergliiklusteede hooldust (teede laius 2,5 m – 3 m) kasutama väiksemat hooldustehnikat, millega ei kahjustata tee konstruktsioone;
		10. kattega teedel lumetõrje teostamisel vältima katte kahjustamist;
		11. arvestama Tellija juhistega ja Tellija nõudmisel tegema tehtavates Töödes jooksvalt vajalikke muudatusi;
		12. tagama, et lumetõrjet tegeva masina juhil on kaasas töös olev mobiiltelefon, mille numbri teatab Täitja Tellijale.
		13. järgima Töö teostamisel töökaitse- ja tööohutuse, tuleohutuse ja elektriohutuse nõudeid. Nimetatud kohustuse rikkumise eest kannab vastutust Täitja;
		14. informeerima Tellijat koheselt Töö käigus tekkinud probleemidest;
		15. vastutama Lepingu alusel osutatava Töö kvaliteedi eest;
		16. teatama Tellijale Töö osutamisega seotud olulistest asjaoludest;
		17. tegutsema Tellijale lojaalselt ja Töö osutamise laadist tuleneva vajaliku hoolsusega.
	4. **Täitjal on õigus:**
		1. saada Tellijalt Töö teostamiseks vajalikku informatsiooni;
		2. esitada kirjalik vastuväide, kui Tellija keeldub Töö vastuvõtmisest ja arve tasumisest;
		3. keelduda kirjaliku teate alusel sellistel erateedel lumetõrje teostamisest, kus maaomanikul on teede ääred talihoolduseks ette valmistamata ning kus võsa, puud jne lõhuvad masinaid;
		4. keelduda kirjaliku teate alusel sellistel erateedel lumetõrje teostamisest, kus maaomanik on liiklusmärkidega või siltidega piiranud läbipääsu oma valdustest.
3. **POOLTE VASTUTUS**
	1. Kui üks Pool ei täida või täidab mittenõuetekohaselt Lepingust tulenevaid kohustusi, on teisel Poolel õigus nõuda talle Lepingu rikkumise või täitmata jätmisega tekitatud kahjude hüvitamist ja/või vähendada Lepingu alusel tasumisele kuuluvat summat.
	2. Kahjude hüvitamine Lepingu rikkumise korral toimub vastavalt kehtivatele õigusaktidele. Sealhulgas on Täitja kohustatud hüvitama Tellijale kogu kahju, mis tuleneb Töö osutamiseks teostatud Tööde puudustest tingitud täiendavate tööde tegemisest.
	3. Täitja vastutab tema tegevusest või tegevusetusest tuleneva kahju eest täies ulatuses.
	4. Pooled kohustuvad tegema mõistlikkuse piires kõik võimaliku vähendamaks kahju, mis on või võib olla aluseks mis tahes Lepingu järgsele kahjuhüvitamise nõudele.
	5. Täitja vastutab Tellija ees kõigi alltöövõtjate poolt tööde teostamise ja teostatud tööde vastavuse eest Lepingu tingimustele.
	6. Maksetähtaja ületamisel on Täitjal õigus nõuda viivist 0,1% vastaval arvel märgitud ja tähtpäevaks tasumata summalt iga selle summa tasumisega viivitatud kalendripäeva eest.
	7. Lepingust tuleneva viivise ning samuti tekitatud kahju hüvitamine, ei vabasta Lepingut rikkunud Poolt mis tahes kohustuse täitmisest.
	8. Töödes esinevate puuduste kõrvaldamine toimub Täitja kulul ja vahenditega.
4. **LEPINGU LÕPPEMINE JA LÕPETAMINE**
	1. Leping lõpeb Poolte lepinguliste kohustuste nõuetekohasel täitmisel või Poolte kokkuleppel või käesolevas Lepingus ja kehtivas õiguses ettenähtud alustel.
	2. Tellijal on õigus Leping ühepoolselt üles öelda, kui Täitja on oma kohustused Tellija nõusolekuta üle andnud kolmandatele isikutele või kasutab neid Tellija keelust hoolimata.
	3. Täitjal on õigus Leping ühepoolselt üles öelda, kui Täitja arvet ei ole tasutud kolmekümne (30) kalendripäeva jooksul selle tasumise tähtaja möödumise päevast arvates.
	4. Poolel on õigus Leping ühepoolselt üles öelda Lepingu punktides 5.2 ja 5.3 alustel, kui ta teavitas teist Poolt oma kavatsusest mõistliku aja jooksul ja andis täiendava tähtaja puuduste kõrvaldamiseks, kuid teine Pool selle tähtaja jooksul puudusi ei kõrvaldanud.
	5. Lepingu ülesütlemisel on Poolel õigus nõuda teiselt Poolelt kõikide Lepingu ülesütlemisega seotud kahjude hüvitamist.
	6. Kui Täitja ütleb Lepingu seaduse alusel üles, siis Töö teostamine Täitja poolt lõpeb hetkest, mil uus Töö teostaja saab Tööga alustada.
	7. Kui Pool võib vastavalt seadusele või Lepingule Lepingu üles öelda, vabastab ülesütlemine mõlemad Pooled nende Lepinguliste kohustuste täitmisest, kuid ülesütlemine ei mõjuta Lepingust enne ülesütlemist tekkinud õiguste ja kohustuste kehtivust.
	8. Lepingu lõppemisel kohustub Tellija maksma Täitjale Lepingu lõppemisel Tasu vastavalt osutatud Tööde mahule.
5. **VÄÄRAMATU JÕUD**
	1. Kohustuse rikkumine on vabandatav, kui Pool rikkus kohustust vääramatu jõu tõttu. Vääramatu jõud on asjaolu, mida Pool ei saanud mõjutada ja mõistlikkuse põhimõttest lähtudes ei saanud temalt oodata, et ta Lepingu sõlmimise või lepinguvälise kohustuse tekkimise ajal selle asjaoluga arvestaks või seda väldiks või takistava asjaolu või selle tagajärje ületaks.
	2. Kui vääramatu jõud takistab Lepingujärgsete kohustuste nõuetekohast täitmist, siis kohustuste täitmise tähtaeg pikeneb perioodi võrra, millal kohustuse täitmine oli takistatud vääramatu jõu asjaolude tõttu.
	3. Pool, kelle tegevus Lepingu täitmisel on takistatud vääramatu jõu asjaolude tõttu, on kohustatud sellest viivitamatult teatama teisele Poolele.
	4. Vääramatu jõud ei vabasta Pooli kohustusest võtta tarvitusele kõik võimalikud abinõud Lepingu mittetäitmise või mittekohase täitmisega tekkida võiva kahju vältimiseks või vähendamiseks.
6. **LEPINGU KEHTIVUS JA MUUTMINE**
	1. Leping jõustub allkirjastamisest ja kehtib **kuni 30.04.2028. a.**
	2. Lepingut võib muuta või täiendada üksnes Poolte kirjalikul kokkuleppel ning lähtudes riigihangete seadusest.
7. **MUUD TINGIMUSED**
	1. Poolte vahelised Lepinguga seotud teated peavad olema kirjalikus vormis, välja arvatud juhtudel, kui sellised teated on informatiivse iseloomuga ning nende edastamine teisele Poolele ei too kaasa õiguslikke tagajärgi. Esindajad Lepingu täitmise küsimustes on:
		1. Tellija poolt: Rein Anton, tel: 511 5422, e-post: rein.anton@mulgivald.ee;
		2. Täitja poolt: ………, tel: ……….., e-post: ………..
	2. Lepingu täitmisel tõusetuvad vaidlused lahendatakse läbirääkimiste teel. Kokkuleppe mittesaavutamisel kuuluvad vaidlused lahendamisele kohtumenetluse korras.
	3. Leping on allkirjastatud digitaalselt.

**POOLTE REKVISIIDID**

Tellija Täitja

**Mulgi Vallavalitsus** …………………….

Pärnu mnt 30, Abja-Paluoja linn, …………………….

69403 Viljandimaa …………………….

tel 435 4780 tel : ........................

e-mail: mulgi@mulgivald.ee e-mail: ...................

Tellija: Täitja:

(allkirjastatud digitaalselt) (allkirjastatud digitaalselt)

Dmitri Orav ........................

vallavanem ........................